Иван Бунин
Храмът на слънцето

Превод от руски: Кирил Кадийски, 2003

chitanka.info

Шест златозарни мраморни колони,

безкрайни злачни долини, Ливан

сред снегове, под сини небосклони.

Видях аз Нил и Сфинкса-великан,

видях аз пирамидите… Руини,

по-силни сте с вида си разтерзан.

Жълтее камък пепелен и стине

по гробници, затрити в океан

от пясъци. Възторг на дни пустинни.

Патриархално-царствен, изтъкан

от сурнат сняг сред скалните наклони —

лежи изпъстрен талес връз Ливан.

Под тях — лъки, градини благовонни

и сладостна като планински хлад

водата малахитова ромони.

Становище на първия Номад.

И нека днес царят покой, забрава:

безсмъртно слънце — портикът огрят

към свят блажен отново ни отправя!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.